President Yoweri Kaguta Museveni era omuduumizi wamaggye owokuntikko alonze munnamaggye Maj Gen Dick Olum, okudduumira ebikwekweto byokufefetta abattujju ba ADF mu Democratic Republic of Congo.
Okusinziira ku mwogezi wamaggye Brigadier General Felix Kulaigye , Maj Gen Dick Olum azze mu bigere bya Lt Gen Kayanja Muhanga eyafuuse omuduumizi w’eggye eryokuttaka
Maj Gen Dick Olum alondeddwa okuduumira ebikwekweto bya Operation Shujah era yalondeddwa okudduumira ekibinja ky’amaagye ekyatuumibwa Mountain Division ekisangibwa mu nsozi za Rwanzori.
Maj Gen Dick Olum webamulondedde ku kifo kino, abadde aweereza ku kitebe Kya Uganda mu DRC mu kibuga Kishansha , era abadde atwala ebyokwerinda mu kitebbe ekyo
Maj Gen Dick Olum bweyali tanatwaalibwa Kinshasha ,yaliko omuduumizi w’ekibinja ky’amagye ga Uganda aga Amisom agatwalibwa mu Somalia okukuuma emirembe.
Munnamaggye Ono Maj Gen Dick Olum abamu gwebamanyi nga Maj Gen Richard Prit Olum bweyali tanasindiikibwa Somalia, yaliko omudduumizi wekibinja ekyokusatu ekyamaggye geggwanga ekisangibwa e Moroto mu Karamoja.#
lug_Latn lug_Latn lug_Latn lug_Latn lug_Latn lug_Latn